**0039**

**Құдайдан сұраңдар, сонда Ол сендерге береді.**

***«Құдайдан сұраңдар, сонда ол сендерге (мұқтаждарыңды) береді; іздеңдер, сонда табасыңдар; есікті қағыңдар, сонда ол сендерге ашылады. Себебі сұрай берген әркім алады, іздей берген табады, қағып тұрғанға есік ашылады»***

***(Матай 7:7-8)***

Тағы бір түсінбеушілік, біздің мінажатқа деген мынандай көз-қарасымыздан туындайды. Біз оны бір нәрселерді немесе ақшаны алу құралы ретінде, беделді жұмыс, жаңа көлік, адамдардың біз қалағандай әрекет істеуі үшін, біздің өмір сапарымызда бір ұзын, сымбатты жігіт кездестіру немесе бізге біреу ғашық болып қалса екен деген мақсаттарда қолданамыз.

Мінажат, Құдайға, сіздің Әкеңіз сияқты, Оның сізге ең жақсы нәрсені жіберетініне сенімді бола отырып, сіздің өміріңізде Оның еркін орындауға мүмкіндік беретін қатынасты білдіреді. Сонымен бірге, біз Оның алдында, Құдайдың өзі бұйрық бергендей, өз қажеттіліктеріміз туралы айтамыз. Иса былай деді: «Құдайдан сұраңдар, сонда ол сендерге (мұқтаждарыңды) береді; іздеңдер, сонда табасыңдар; есікті қағыңдар, сонда ол сендерге ашылады. Себебі сұрай берген әркім алады, іздей берген табады, қағып тұрғанға есік ашылады.» (Матай 7:7-8)

Иса шәкірттеріне “күнделікті нан” туралы мінажат етуді үйреткенде, бұл біздің күнделікті қажеттіліктеріміз үшін мінажат ете алатынымызды және олар үшін мінажат ету керек екенімізді білдіреді.

Джордж МакДональд былай деді: “Мінажат ету – Құдайдың назарын өзімузге қаратып алу емес, бұл Құдайдың қалауына көңіл аудару”. Кейде, біз мақтаныш, надандық немесе күмәндану сезіміне толып, мінажатта: «Құдайым, маған сенің көмегің керек. Сенің еркің менің өмірімде орындалғанын қалаймын» - деп те айта алмаймыз. Егер мінажаттың Құдай тағына жетуін қаласақ, бізге кішіпейілділік қажет.

Мұны бір адам өте жақсы білді. Ол ұшақтың құйрық жағында пулеметші болған. Бірде ол жаудың атыс аймағына түсіп қалады. Оның көмек сұрау радиосигналдары байқалған кезде, одан: «Сіз қандай күйдесіз?» - деп сұрады. Ол мынадан жақсырақ жауап таба алмай: «Тіземді бүгіп тұрмын!» - деді. Меніңше, ол жағдайға байланысты дұрыс жауап берді.

Қорытындылай келе, мен, Оксфорд профессоры К.С. Льюистің айтқан сөздерін айтқым келеді. Льюис: «Мінажат – яғни өтініш-мінажаты, - бұл мінажат ету өмірінің аз ғана бөлігі; мойындау және тәубе ету - бұл мінажат жолындағы табалдырық, мадақтау – бұл ғибадатхана, ал Құдайдың қатысуынан келетін қуаныш сезімі - бұл нан мен шарап.» - деді.

Мінажатты тек Құдайдан бата алудың құралы ретінде қолдану дегеніміз, сіз мінажат ету мектебінде бір аптадан көп дамыған жоқсыз дегенді білдіреді. Сонда да, мінажат ете беріңіз. Әкемізбен байланыстың керемет қарым-қатынасы туралы әлі көп нәрсені үйрену сізді күтіп тұр.